Ekki er hægt að segja að Ísland sé orðið kórónuveirulaust land þrátt fyrir að fá smit hafi greinst að undanförnu. Þetta segir Thor Aspelund prófessor í líftölfræði. Þó það sé markmið margra ríkja að verða alveg laus við veiruna þá sé það líklega ekki hægt.
Þetta er verið að deila um núna og verið að skrifa um og hvort það sé hægt að fullyrða svona. Auðvitað skiptast menn í fylkingar í þessum málum sem öðrum. Meirihluti telur núna að það sé ekki hægt að fullyrða það eins og í löndum þar sem er svipuð staða og hér, eins og í Nýja-Sjálandi eða Ástralíu að það sé hægt að fullyrða að það sé veirulaust. Ég held að við getum alveg hugsað okkur þetta þannig að við viljum stefna þangað en tæknilega, bara út af veirum og hvernig þær hegða sér, þá mun hún vera með okkur, því miður, áfram.
Þó smit séu orðin fátíð hér á landi vill prófessor í líftölfræði ekki fullyrða að landið sé kórónuveirulaust. 